pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ปลัด สธ. เปิดประชุมวิชาการพยาบาลชุมชน ระดับชาติ ครั้งที่ 15
วันพุธที่ 14 มิถุนายน 2566
ปลัด สธ. เปิดประชุมวิชาการพยาบาลชุมชน ระดับชาติ ครั้งที่ 15
ปลัดกระทรวงสาธารณสุข เปิดการประชุมวิชาการพยาบาลชุมชน ระดับชาติ ครั้งที่ 15 มุ่งพัฒนาความรู้ให้ทันโลกยุคใหม่ ปรับรูปแบบบริการให้สอดคล้องกับความต้องการของพื้นที่ สร้างความร่วมมือเครือข่ายในทุกระดับ พร้อมมอบรางวัลเชิดชูเกียรติพยาบาลชุมชนดีเด่น
ปลัดกระทรวงสาธารณสุข เปิดการประชุมวิชาการพยาบาลชุมชน ระดับชาติ ครั้งที่ 15 มุ่งพัฒนาความรู้ให้ทันโลกยุคใหม่ ปรับรูปแบบบริการให้สอดคล้องกับความต้องการของพื้นที่ สร้างความร่วมมือเครือข่ายในทุกระดับ พร้อมมอบรางวัลเชิดชูเกียรติพยาบาลชุมชนดีเด่นระดับประเทศ/ระดับภาค/ระดับเขต
วันนี้ (14 มิถุนายน 2566) ที่โรงแรมบีพี สมิหลา บีช จังหวัดสงขลา นายแพทย์โอภาส การย์กวินพงศ์ ปลัดกระทรวงสาธารณสุข เปิดการประชุมวิชาการพยาบาลชุมชน ระดับชาติ ครั้งที่ 15 การพยาบาลชุมชน :การเปลี่ยนแปลงและความท้าทายในอนาคต (Community nurses : Change and challenges in the next normal) พร้อมมอบโล่เชิดชูเกียรติพยาบาลชุมชนดีเด่นระดับประเทศ 4 รางวัล ระดับภาค 9 รางวัล และประกาศนียบัตรเชิดชูเกียรติระดับเขต 24 รางวัล จัดโดย ชมรมพยาบาลชุมชน รพศ. รพท. แห่งประเทศไทย ชมรมพยาบาลชุมชนแห่งประเทศไทย ชมรมพยาบาลวิชาชีพโรงพยาบาลส่งเสริมสุขภาพตําบลแห่งประเทศไทย ร่วมกับกองการพยาบาล สํานักงานปลัดกระทรวงสาธารณสุข และมูลนิธิ ดร.วรรณวิไล
นายแพทย์โอภาส กล่าวว่า ในการขับเคลื่อนระบบบริการสุขภาพปฐมภูมิ ทีมพยาบาลชุมชน ทั้งใน รพ.สต. และโรงพยาบาลทุกระดับ ถือเป็นทีมงานด่านหน้าด้านสุขภาพที่สําคัญ ซึ่งการทํางานด้านสุขภาพจากนี้ไป จําเป็นต้องพัฒนาความรู้ความสามารถให้ทันต่อการเปลี่ยนแปลงของโลกยุคใหม่ นําเทคโนโลยีและนวัตกรรมมาใช้ให้เกิดประโยชน์ ทั้งในการทํางานและการให้บริการประชาชน และมีเครือข่ายเชื่อมโยงระหว่างผู้บริหารทางการพยาบาลทุกระดับทั้งในโรงพยาบาล ตําบล อําเภอ จังหวัดและเขตบริการสุขภาพ เพื่อให้สามารถถ่ายทอดทิศทางและขับเคลื่อนการดําเนินงานทางการพยาบาลได้อย่างมีประสิทธิภาพ ขณะเดียวกันก็ต้องส่งเสริมให้เกิดการพัฒนางานวิชาการด้านการพยาบาลชุมชนให้กับผู้ปฏิบัติ เพื่อใช้ต่อยอดในการพัฒนาคุณภาพการให้บริการที่สอดคล้องกับความต้องการของประชาชนในพื้นที่บริการ
สําหรับการประชุมครั้งนี้ จัดขึ้นระหว่างวันที่ 13-15 มิถุนายน 2566 มีวัตถุประสงค์เพื่อพัฒนาความรู้ ทักษะด้านการวิเคราะห์ข้อมูล การทําผลงานวิชาการและพัฒนาวิจัย รวมทั้งสร้างเครือข่ายการทํางานร่วมกันด้านวิชาการของพยาบาลที่ปฏิบัติงานในชุมชนทุกระดับ และสร้างความเข้มแข็งของทีมพยาบาลที่ปฏิบัติงานในชุมชนโดยมีพยาบาลที่ปฏิบัติงานในโรงพยาบาลทุกระดับทั่วประเทศและผู้เกี่ยวข้องร่วมประชุม จํานวน 600 คน
************************************************* 14 มิถุนายน 2566
รัฐบาลไทย-ข่าวทำเนียบรัฐบาล-นายวิษณุ เครืองาม เป็นประธานการประชุมคณะกรรมการคดีพิเศษ ครั้งที่ ๒/๒๕๖๖ พร้อมทั้งตรวจเยี่ยมติดตามผลการดำเนินงานของกรมสอบสวนคดีพิเศษ
วันพุธที่ 14 มิถุนายน 2566
14/06/2566
นายวิษณุ เครืองาม เป็นประธานการประชุมคณะกรรมการคดีพิเศษ ครั้งที่ ๒/๒๕๖๖ พร้อมทั้งตรวจเยี่ยมติดตามผลการดําเนินงานของกรมสอบสวนคดีพิเศษ
นายวิษณุ เครืองาม เป็นประธานการประชุมคณะกรรมการคดีพิเศษ ครั้งที่ ๒/๒๕๖๖ พร้อมทั้งตรวจเยี่ยมติดตามผลการดําเนินงานของกรมสอบสวนคดีพิเศษ
ในวันพุธที่ ๑๔ มิถุนายน ๒๕๖๖ เวลา ๐๙.๐๐ น. นายวิษณุ เครืองาม รองนายกรัฐมนตรี รักษาราชการแทน รัฐมนตรีว่าการกระทรวงยุติธรรม เป็นประธานการประชุมคณะกรรมการคดีพิเศษ ครั้งที่ ๒/๒๕๖๖ โดยมี นางพงษ์สวาท กายอรุณสุทธิ์ ปลัดกระทรวงยุติธรรม นางอรัญญา ทองน้ําตะโก รองปลัดกระทรวงยุติธรรม พันตํารวจตรี สุริยา สิงหกมล อธิบดีกรมสอบสวนคดีพิเศษ เป็นกรรมการ และเลขานุการ พร้อมด้วยคณะกรรมการคดีพิเศษ รวม ๑๗ ท่าน เข้าร่วมประชุม ณ ห้องประชุม ๑ ชั้น ๑ อาคารกรมสอบสวนคดีพิเศษ ถนนแจ้งวัฒนะ กรุงเทพมหานคร
การประชุมดังกล่าว มีสาระสําคัญโดยสรุป ดังนี้
๑. ที่ประชุมมีมติเห็นชอบให้ปรับปรุงหลักสูตรสอบสวนคดีพิเศษ โดยเพิ่มเติมระยะเวลาฝึกอบรมในหัวข้อวิชา การนําเทคโนโลยีมาใช้เพื่อการสืบสวนสอบสวนคดีพิเศษ และเพิ่มหัวข้อวิชาการสืบสวนสอบสวนคดีความผิดเกี่ยวกับกฎหมายว่าด้วยอาชญากรรมทางเทคโนโลยีสารสนเทศ เพื่อให้สอดคล้องตามสภาวการณ์ปัจจุบัน
๒. ที่ประชุมมีมติเห็นชอบให้เสนอคณะรัฐมนตรีออกกฎกระทรวงกําหนดคดีพิเศษเพิ่มเติมตามมาตรา 21 วรรคหนึ่ง (๑) จํานวน ๓ ฉบับ ได้แก่ กฎกระทรวงว่าด้วยการกําหนดคดีพิเศษเพิ่มเติมตามกฎหมายว่าด้วยการสอบสวนคดีพิเศษ (ฉบับที่ .. ) พ.ศ. .... กําหนดให้คดีความผิดตามกฎหมายว่าด้วยการประกอบธุรกิจสินทรัพย์ดิจิทัล คดีความผิดตามกฎหมายว่าด้วยสัญญาซื้อขายล่วงหน้า และคดีความผิดตามกฎหมายว่าด้วยมาตรการป้องกันและปราบปรามอาชญากรรมทางเทคโนโลยี เป็นคดีพิเศษ
๓. ที่ประชุมมีมติเห็นชอบแนวทางการป้องกันและปราบปรามการกู้ยืมเงินที่เป็นการฉ้อโกงประชาชน หรือแชร์ลูกโซ่ โดยเน้นการยึดทรัพย์สินเพื่อเฉลี่ยคืนผู้เสียหายควบคู่ไปกับการดําเนินคดีอาญา และขับเคลื่อนวาระแห่งชาติ เรื่อง การป้องกันและปราบปรามการกระทําความผิดตามกฎหมายว่าด้วยการกู้ยืมเงินที่เป็นการฉ้อโกงประชาชนให้เป็นรูปธรรม โดยฝ่ายปกครองและตํารวจจะมีบทบาทในการร่วมกันป้องกันปราบปรามมากขึ้น
๔. ที่ประชุมมีมติเห็นชอบให้คดีความผิดทางอาญาอื่นเป็นคดีพิเศษ ตามมาตรา ๒๑ วรรคหนึ่ง (๒) แห่งพระราชบัญญัติการสอบสวนคดีพิเศษ พ.ศ. ๒๕๔๗ จํานวน ๑ เรื่อง
ภายหลังเสร็จสิ้นการประชุมฯ นายวิษณุ เครืองาม รองนายกรัฐมนตรี รักษาราชการแทน รัฐมนตรีว่าการกระทรวงยุติธรรม และคณะ ตรวจเยี่ยมติดตามผลการดําเนินงานของกรมสอบสวนคดีพิเศษ พร้อมทั้งเยี่ยมชมศูนย์ควบคุมและสั่งการคดีพิเศษ (Special Case Command & Control Center) และการจําลองปฏิบัติการพิเศษและการฝึกทางยุทธวิธี
รัฐบาลไทย-ข่าวทำเนียบรัฐบาล-กรมทางหลวงชนบท สร้างถนนสาย สข.4009 จังหวัดสงขลา กว่า 10 กิโลเมตร คืบหน้ากว่า 80%
วันพุธที่ 14 มิถุนายน 2566
กรมทางหลวงชนบท สร้างถนนสาย สข.4009 จังหวัดสงขลา กว่า 10 กิโลเมตร คืบหน้ากว่า 80%
สนับสนุนเส้นทางเข้าสู่ชายฝั่งทะเลสาบสงขลา เพิ่มความสะดวกรวดเร็วปลอดภัยให้กับประชาชนและนักท่องเที่ยว คาดแล้วเสร็จในปี 2567
กรมทางหลวงชนบท (ทช.) กระทรวงคมนาคม รายงานความคืบหน้าการดําเนินโครงการก่อสร้างถนนทางหลวงชนบทสาย สข.4009 แยก ทล.4083 - บ้านกระแสสินธุ์ อําเภอกระแสสินธุ์ จังหวัดสงขลา ปัจจุบันมีความคืบหน้ากว่าร้อยละ 80 ขณะนี้อยู่ระหว่างการก่อสร้างชั้นพื้นทางและผิวทาง โดยคาดว่าจะก่อสร้างแล้วเสร็จสมบูรณ์ในปี 2567
ทช. ได้ดําเนินโครงการโดยมีจุดเริ่มต้นการก่อสร้างบริเวณ กม. ที่ 0+000 (อําเภอระโนด จังหวัดสงขลา) - 10+655 (อําเภอกระแสสินธุ์ จังหวัดสงขลา) รวมระยะทาง 10.655 กิโลเมตร โดยก่อสร้างเป็นถนนแอสฟัลท์ติกคอนกรีต ขนาด 2 ช่องจราจร ไป - กลับ ผิวจราจรกว้างข้างละ 3.5 เมตร ไหล่ทางข้างละ 1 - 2.5 เมตร พร้อมก่อสร้างระบบระบายน้ํา ระบบไฟฟ้าแสงสว่าง ติดตั้งเครื่องหมายจราจร สิ่งอํานวยความปลอดภัยและปรับปรุงสะพานคอนกรีตเสริมเหล็ก 2 แห่ง ใช้งบประมาณ 124 ล้านบาท ทั้งนี้ เมื่อก่อสร้างแล้วเสร็จจะช่วยยกระดับโครงสร้างพื้นฐานด้านการคมนาคม สนับสนุนการท่องเที่ยวให้มีศักยภาพระดับภาค เป็นการเชื่อมโยงระหว่างชุมชนท้องถิ่นริมชายฝั่งทะเลสาบสงขลา ส่งเสริมแหล่งท่องเที่ยวธรรมชาติแถบลุ่มน้ําทะเลสาบสงขลาอย่างยั่งยืน ทําให้ประชาชน และนักท่องเที่ยวสามารถเดินทางได้อย่างสะดวกรวดเร็วปลอดภัย รวมทั้งสนับสนุนการบริหารจัดการสินค้าเข้าสู่ท่าเรือน้ําลึกจังหวัดสงขลาและสตูลในอนาคตได้อีกด้วย
รัฐบาลไทย-ข่าวทำเนียบรัฐบาล-รองปลัดฯ ณัฏฐิญา ลงพื้นที่สำรวจโรงแรมในพื้นที่ปราจีนบุรี ลูกหนี้ ธพว. หลังประสบปัญหาขาดสภาพคล่อง อยู่ระหว่างประกาศขายทอดตลาด
วันพุธที่ 14 มิถุนายน 2566
14/06/2566
รองปลัดฯ ณัฏฐิญา ลงพื้นที่สํารวจโรงแรมในพื้นที่ปราจีนบุรี ลูกหนี้ ธพว. หลังประสบปัญหาขาดสภาพคล่อง อยู่ระหว่างประกาศขายทอดตลาด
รองปลัดกระทรวงอุตสาหกรรม ณัฏฐิญา ลงพื้นที่สํารวจโรงแรมในพื้นที่ปราจีนบุรี ลูกหนี้ ธพว. หลังประสบปัญหาขาดสภาพคล่อง อยู่ระหว่างประกาศขายทอดตลาด
วันที่ 12 มิถุนายน 2566 เวลา 09.00 น. นางสาวณัฏฐิญา เนตยสุภา รองปลัดกระทรวงอุตสาหกรรม (รปอ.) พร้อมด้วย นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม (หน.ผตร.อก.) นายเดชา จาตุธนานันท์ ผู้ตรวจราชการกระทรวงอุตสาหกรรม (ผตร.อก.) นางสาวณิรดา วิสุทธิชาติธาดา ผู้ช่วยปลัดกระทรวงอุตสาหกรรม (ชปอ.) นายพัตทอง กิตติวัฒน์ อุตสาหกรรมจังหวัดปราจีนบุรี (อสจ.ปราจีนบุรี) และผู้บริหารจากหน่วยงานส่วนกลาง เข้าสํารวจพื้นที่โดยรอบของโรงแรม
สําหรับโรงแรมดังกล่าว เป็นอาคารขนาดใหญ่ สูงประมาณ 5 ชั้น ให้บริการทั้งห้องพัก ห้องจัดเลี้ยง ห้องสัมมนา ห้องอาหาร ห้องฟิตเนส​ โดยที่ผ่านมาเจ้าของธุรกิจได้ขอรับสินเชื่อจากธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) สาขาปราจีนบุรี ตั้งแต่ ปี 2552 เพื่อเป็นทุนในการก่อสร้างโรงแรม ภายหลังได้ประสบปัญหาการขาดสภาพคล่องในการดําเนินธุรกิจ เนื่องจากการแข่งขันธุรกิจโรงแรมในพื้นที่จังหวัดปราจีนบุรีที่เติบโตขึ้นอย่างรวดเร็ว ประกอบกับด้วยสถานการณ์โควิด-19 ที่ผ่านมา ทําให้นักท่องเที่ยวลดลง เป็นเหตุให้บริษัทไม่สามารถชําระหนี้คงค้างต่อไปได้ ดังนั้น ธพว. จึงได้ประกาศขายทอดตลาดโรงแรมดังกล่าว เพื่อนําเงินจากการขายมาหักหนี้ที่ยังคงค้างอยู่ ซึ่งหากดําเนินการขายทอดตลาดได้แล้ว คาดว่าจะทําให้ยอด NPL สะสมของ ธพว. สาขาปราจีนบุรี ที่มีกว่าร้อยละ 13 ลดลงเหลือเพียงร้อยละ 2 เท่านั้น
รัฐบาลไทย-ข่าวทำเนียบรัฐบาล-รองปลัดเกษตรฯ เคาะ (ร่าง) การป้องกันแก้ไขปัญหาภัยพิบัติด้านการเกษตรในช่วงฤดูฝน ปี 2566
วันพุธที่ 14 มิถุนายน 2566
รองปลัดเกษตรฯ เคาะ (ร่าง) การป้องกันแก้ไขปัญหาภัยพิบัติด้านการเกษตรในช่วงฤดูฝน ปี 2566
รองปลัดเกษตรฯ เคาะ (ร่าง) การป้องกันแก้ไขปัญหาภัยพิบัติด้านการเกษตรในช่วงฤดูฝน ปี 2566 เตรียมรับมือภัยพิบัติด้านเกษตรช่วงฤดูฝนที่จะถึงนี้
นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์เปิดเผยภายหลังได้รับมอบหมายจากปลัดกระทรวงเกษตรและสหกรณ์ (นายประยูร อินสกุล) ให้เป็นประธานในการประชุมคณะอนุกรรมการวางแผน และติดตามการป้องกันแก้ไขปัญหาภัยพิบัติด้านการเกษตร ครั้งที่ 1/2566 ณ ห้องประชุมกระทรวงเกษตรและสหกรณ์ว่าที่ประชุมมีมติเห็นชอบ (ร่าง) การป้องกันแก้ไขปัญหาภัยพิบัติด้านการเกษตรในช่วงฤดูฝน ปี 2566โดยจะนําเรียนรัฐมนตรีว่าการกระทรวงเกษตรและสหกรณ์เพื่อโปรดทราบ และให้หน่วยงานที่เกี่ยวข้องใช้เป็นกรอบแนวทางในการดําเนินงานป้องกันและบรรเทาภัยพิบัติด้านการเกษตร ในช่วงฤดูฝน ซึ่งประกอบด้วย 3 แผนงาน ดังนี้
1. การป้องกันและเตรียมความพร้อมในด้านการวางแผนการจัดสรรน้ําฤดูฝนและการเพาะปลูกพืชฤดูฝนในเขตชลประทาน ปี 2566 การเพิ่มและปรับปรุงแหล่งกักเก็บน้ํา การปฏิบัติการฝนหลวงในฤดูกาลฝนล่าช้ากว่าปกติ หรือฝนทิ้งช่วงระหว่างฤดูเพาะปลูก และการเพิ่มปริมาณน้ําในเขื่อน เพื่อสํารองเป็นน้ําต้นทุนในช่วงฤดูแล้ง รวมถึงการปรับปรุงข้อมูลทะเบียนเกษตรกร และให้คําแนะนําการทําเกษตรในพื้นที่ในการลดความเสี่ยงรวมทั้งการเตรียมเครื่องมือเครื่องจักร ได้แก่ เครื่องสูบน้ํา 2,289 เครื่อง เครื่องผลักดันน้ํา 617 เครื่อง เครื่องจักรกลสนับสนุนอื่น ๆ 2,476 หน่วย เรือตรวจการ 195 ลํา รถบรรทุก (สัตว์) 119 คัน หญ้าแห้ง 5,140 ตัน ถุงยังชีพสัตว์ 3,000 ถุง ทีมสัตว์แพทย์เคลื่อนที่ 119 หน่วย สัตวแพทย์ 357 คน จุดอพยพสัตว์ 2,396 จุด เมล็ดพันธุ์พืชผัก 22,125 ซอง (160.45 กิโลกรัม)
2. การเผชิญเหตุและหยุดยั้งความเสียหาย มีการบูรณาการบริหารจัดการปรับปฏิทินการเพาะปลูกข้าวนาปีเร็วขึ้น 1 เดือนซึ่งมีเป้าหมาย พื้นที่คาดการณ์เพาะปลูก 0.967 ล้านไร่ ใช้น้ําเพื่อการเพาะปลูก 940 ล้านลูกบาศก์เมตรในพื้นที่ลุ่มต่ํา10 ทุ่งลุ่มน้ําเจ้าพระยาตอนล่าง การติดตั้งเครื่องจักร-เครื่องมือ เพื่อเร่งระบายน้ําในพื้นที่ประสบภัย รวมถึงการสนับสนุนเสบียงอาหารสัตว์ เวชภัณฑ์ เพื่อช่วยเหลือสัตว์ในพื้นที่ประสบภัย และจัดหน่วยเฉพาะกิจลงพื้นที่ประสบภัย เพื่อให้ความช่วยเหลือเกษตรกร รวมถึงประเมินความเสียหายและความต้องการความช่วยเหลือเบื้องต้น
3. การฟื้นฟูให้ดีกว่าเดิม เร่งสํารวจและประเมินความเสียหายเพื่อช่วยเหลือและเยียวยาเกษตรกรผู้ประสบภัยพิบัติด้านการเกษตร ตามระเบียบกระทรวงการคลัง ว่าด้วยเงินทดรองราชการเพื่อช่วยเหลือผู้ประสบภัยพิบัติกรณีฉุกเฉิน พ.ศ.2562 การสนับสนุนพันธุ์สัตว์น้ํา และเมล็ดพันธุ์ดีให้แก่เกษตรกร การซ่อมแซมโครงสร้าง และอุปกรณ์ทางการเกษตร การบําบัดน้ําเสียและปรับปรุงดิน ตลอดจนการสนับสนุนแหล่งเงินกู้ และการประเมินมูลค่าความเสียหายทางเศรษฐกิจด้านการเกษตร
รัฐบาลไทย-ข่าวทำเนียบรัฐบาล-Thailand commits to join global community in maintaining biodiversity in parallel with sustainable economic development
วันพุธที่ 14 มิถุนายน 2566
14/06/2566
Thailand commits to join global community in maintaining biodiversity in parallel with sustainable economic development
Thailand commits to join global community in maintaining biodiversity in parallel with sustainable economic development
June 13, 2023, Deputy Government Spokesperson Traisuree Taisaranakul disclosed that the cabinet acknowledged outcome of the fifteenth meeting of the Conference of the Parties to the Convention on Biological Diversity (COP-15) Part Two and related meetings, which were attended by high-level representatives from 139 Parties to the Convention, including Thailand, with Secretary-General of Office Of Natural Resources and Environmental Policy and Planning, as head of the Thai delegation.
The meeting noted with concern over biodiversity degradation acceleration and habitat loss during the past decade, while the Secretary-General of Office Of Natural Resources and Environmental Policy and Planning affirmed Thailand’s commitment to join with the global community in working to achieve the objectives of the Convention on Biological Diversity through conserving, restoring, and capitalizing biodiversity in parallel with sustainable economic development. The Secretary-General emphasized bilateral and multilateral cooperation of all concerned sectors to promote the BCG Economic Model, implementation of innovative financial mechanism, exchange of technologies, and capacity enhancement to stop biodiversity loss and to achieve SDGs by 2030.
At the official-level meeting, several agendas were discussed and agreed upon, i.e., adoption of “Kunming-Montreal Global Biodiversity Framework” (former Post-2020 Global Biodiversity Framework), and objectives for an inspirational and motivating 2030 mission as a stepping stone towards the 2050 Vision “Living in harmony with nature”.
On capacity enhancement, establishment of the Global Biodiversity Fund was agreed upon, and Parties to the Convention were encouraged to put in place national financial plans for biodiversity. Marine and coastal biodiversity, including the issues of Invasive Alien Species (IAS) and Living Modified Organisms (LMOs), was also discussed.
รัฐบาลไทย-ข่าวทำเนียบรัฐบาล-นำร่องพัฒนารถยนต์ราชการเก่า ดัดแปลงเป็นรถ EV ใช้ในหน่วยงาน
วันพุธที่ 14 มิถุนายน 2566
นําร่องพัฒนารถยนต์ราชการเก่า ดัดแปลงเป็นรถ EV ใช้ในหน่วยงาน
.....
กรมส่งเสริมอุตสาหกรรม (กสอ.) กระทรวงอุตสาหกรรม พัฒนาต้นแบบยานยนต์ไฟฟ้าดัดแปลง (EV) โดยนํารถยนต์ราชการที่มีสภาพเก่าที่เป็นเครื่องยนต์สันดาปภายใน ได้แก่ รถมินิบัส และรถตู้ ที่ค่าบํารุงรักษาซ่อมแซมสูง ใช้พลังงานสิ้นเปลือง ปล่อยก๊าซเรือนกระจก PM 2.5 และไอเสีย มาดัดแปลงเป็นการใช้พลังงานไฟฟ้าที่อยู่ในแบตเตอรี่เป็นแหล่งพลังงาน เปลี่ยนต้นกําลังจากการใช้เครื่องยนต์สันดาปภายในเป็นมอเตอร์ไฟฟ้า
.
ซึ่งจะนํารถ EV นี้ มาใช้ในการปฏิบัติราชการในหน่วยงาน นอกจากนี้ ยังวางแผนถ่ายทอดองค์ความรู้ให้แก่ผู้ประกอบการ และบุคลากรในอุตสาหกรรมยานยนต์ไฟฟ้าดัดแปลง ทําให้เกิดการสร้างอาชีพในการดัดแปลงและการซ่อมบํารุงรักษายานยนต์ไฟฟ้า เพื่อส่งเสริมให้มีการใช้ยานยนต์ไฟฟ้าดัดแปลงเพิ่มขึ้น คาดเตรียมเปิดตัวในเดือนมิ.ย. นี้
.
การปรับใช้ยานยนต์ไฟฟ้านี้ สอดคล้องกับนโยบายของรัฐบาลที่มุ่งเปลี่ยนผ่านจากอุตสาหกรรมยานยนต์แบบเดิมสู่อุตสาหกรรมยานยนต์ไฟฟ้า เพื่อความเป็นกลางทางคาร์บอน ผลักดันผู้ประกอบการและบุคลากรในอุตสาหกรรมยานยนต์และที่เกี่ยวข้อง พร้อมรับมือกับเทคโนโลยียานยนต์รูปแบบใหม่ เพิ่มขีดความสามารถในการแข่งขันในระดับสากล และทําให้ประเทศไทยเป็นฐานการผลิต EV ที่สําคัญของโลก
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-​ไทย-อินเดีย สานต่อความสัมพันธ์และยกระดับความร่วมมือในทุกมิติ
วันพุธที่ 14 มิถุนายน 2566
​ไทย-อินเดีย สานต่อความสัมพันธ์และยกระดับความร่วมมือในทุกมิติ
​วันพุธ ที่ 14 มิถุนายน 2566 เวลา 11.00 น. พลเอก สนิธชนก สังขจันทร์ ปลัดกระทรวงกลาโหม ให้การต้อนรับ นาย Nagesh Singh (นาเคศ สิงห์) เอกอัครราชทูตสาธารณรัฐอินเดียประจํา         ประเทศไทย ณ ห้องพระบารมีปกเกล้า ในศาลาว่าการกลาโหม
โดย ปลัดกระทรวงกลาโหม ได้กล่าวต้อนรับ ในโอกาสเข้ารับหน้าที่ ซึ่งนับเป็นโอกาสดีที่จะได้หารือแลกเปลี่ยนความคิดเห็นในประเด็นต่างๆ เพื่อกระชับความสัมพันธ์ระหว่างกัน
​สําหรับความสัมพันธ์ระหว่างไทย - อินเดีย ได้ดําเนินมาอย่างราบรื่นและมีความผูกพันกันมาอย่างยาวนาน ทั้งในด้านศิลปวัฒนธรรม ประเพณี ภาษา และศาสนา โดยฝ่ายไทยได้นําแนวคิดในแต่ละด้าน มาปรับเปลี่ยนให้เหมาะสมสอดคล้องกับการดําเนินวิถีชีวิตของคนไทยได้เป็นอย่างดี โดยในปัจจุบันยังคงมีการแลกเปลี่ยนการเยือนระหว่างผู้แทนระดับสูงของหน่วยงานต่าง ๆ
​
ด้าน เอกอัครราชทูตสาธารณรัฐอินเดียประจําประเทศไทย ได้กล่าวขอบคุณการต้อนรับอย่างอบอุ่นในครั้งนี้ สําหรับอินเดียให้ความสําคัญกับความร่วมมือที่เป็นรูปธรรมแก่ภูมิภาคเอเชียตะวันออก    และเอเชียตะวันออกเฉียงใต้ โดยเฉพาะประเทศไทยที่เป็นประเทศที่มีบทบาทที่สําคัญในอาเซียน อีกทั้งไทยยังได้ให้ความร่วมมือในประเด็นที่ตอบสนองผลประโยชน์ของอินเดีย อาทิ ความร่วมมือด้านความมั่นคงเพื่อดูแลรักษาผลประโยชน์ในมหาสมุทรอินเดีย ภูมิภาคเอเชียใต้ รวมถึงภูมิภาคเอเชียตะวันออกเฉียงใต้
​
ทั้งนี้ กระทรวงกลาโหม หวังว่าทั้งสองประเทศจะได้ร่วมกันดําเนินความร่วมมือเพื่อเสริมสร้างความสัมพันธ์อันดีและขับเคลื่อนกิจกรรมความร่วมมือทางทหารระหว่างกันต่อไป
รัฐบาลไทย-ข่าวทำเนียบรัฐบาล-ย้ำ! เขื่อนป่าสักฯ น้ำเพียงพอ สำหรับอุปโภคบริโภค และเสริมน้ำฝนเพื่อการเกษตร
วันพุธที่ 14 มิถุนายน 2566
ย้ํา! เขื่อนป่าสักฯ น้ําเพียงพอ สําหรับอุปโภคบริโภค และเสริมน้ําฝนเพื่อการเกษตร
.....
กรมชลประทาน เผยสถานการณ์น้ําในเขื่อนป่าสักชลสิทธิ์ (12 มิ.ย.66) พบว่ามีปริมาณน้ําใช้การได้ประมาณ 139 ล้าน ลบ.ม. (คิดเป็น 14% ของความจุอ่างฯ) ดําเนินการระบายน้ํา (Outflow) เพื่อสนับสนุนการใช้น้ําอุปโภคบริโภคในพื้นที่ด้านท้ายประมาณวันละ 1 ล้าน ลบ.ม.
.
ทั้งนี้ ปริมาณน้ําในเขื่อนฯ ปัจจุบัน อยู่ในเกณฑ์ "เพียงพอ" สําหรับอุปโภคบริโภคตลอดฤดูฝนนี้ ร่วมถึงการรักษาระบบนิเวศน์ และเสริมน้ําฝนเพื่อการเกษตรเท่านั้น
.
สําหรับปรากฎการณ์เอลนีโญ่ที่เกิดขึ้นได้ติดตามสถานการณ์อย่างใกล้ชิด พร้อมดําเนินการตามแผนบริหารจัดการน้ําในช่วงฤดูฝนและปฏิบัติตาม 12 มาตรการรับมือฤดูฝนปี 66
.
นอกจากนี้ ได้แจ้งประชาสัมพันธ์และขอความร่วมมือ เกษตรกรที่มีพื้นที่นาอยู่ในที่ดอน และยังไม่ได้ทําการเพาะปลูกให้ "เลื่อนการทํานาปี 66" ออกไปก่อนจนกว่าจะมีปริมาณฝนตกอย่างสม่ําเสมอ โดยคาดการณ์ของกรมอุตุนิยมวิทยา ประมาณช่วงต้นเดือนส.ค.66 เป็นต้นไป
#ไทยคู่ฟ้า#สื่อสารรัฐบาลไทย
-------------------
Website :www.thaigov.go.th
Facebook/Twitter : ไทยคู่ฟ้า
YouTube : ไทยคู่ฟ้า ทําเนียบรัฐบาล
LINE/TikTok : ไทยคู่ฟ้า (@thaigov)
รัฐบาลไทย-ข่าวทำเนียบรัฐบาล-กรมทางหลวงชนบท ซ่อมบำรุงถนนสาย ชพ.5064 จังหวัดชุมพร เสร็จสมบูรณ์
วันพุธที่ 14 มิถุนายน 2566
กรมทางหลวงชนบท ซ่อมบํารุงถนนสาย ชพ.5064 จังหวัดชุมพร เสร็จสมบูรณ์
ส่งเสริมเศรษฐกิจภาคการขนส่งและการท่องเที่ยว แบ่งเบาการจราจรบนถนนสายหลัก รองรับปริมาณการจราจรบริเวณทางเข้าท่าอากาศยานชุมพรในอนาคต
กรมทางหลวงชนบท (ทช.) กระทรวงคมนาคม โดยแขวงทางหลวงชนบทชุมพร ได้ดําเนินโครงการซ่อมบํารุงถนนทางหลวงชนบทสาย ชพ.5064 แยกทางหลวงชนบทสาย ชพ.4004 - ทางเข้าท่าอากาศยานชุมพร อําเภอปะทิว จังหวัดชุมพร เสร็จสมบูรณ์ โดยดําเนินการซ่อมสร้างผิวจรจราแบบแอสฟัลท์ติกคอนกรีตผิวจราจรกว้าง 7 เมตร ไหล่ทางกว้างข้างละ 2.5 เมตร บริเวณช่วง กม. ที่ 3+600 - 5+300 พร้อมตีเส้นสีวัสดุเคลือบผิวจราจร เพื่อลดทานการลื่นไถล ติดตั้งเครื่องหมายจราจรและสิ่งอํานวยความปลอดภัย ใช้งบประมาณ 12.985 ล้านบาท ทั้งนี้ เพื่อรองรับปริมาณการจราจรเส้นทางเข้าสู่ท่าอากาศยานชุมพร พัฒนาเส้นทางคมนาคมขนส่งทางบก ให้เชื่อมโยงอย่างมีประสิทธิภาพ สนับสนุนการท่องเที่ยวและกระจายรายได้สู่ชุมชน
รัฐบาลไทย-ข่าวทำเนียบรัฐบาล-​“ทิพานัน” โชว์ผลงาน “พล.อ.ประยุทธ์”  Thailand Digital Valley EECd ผ่านฉลุย  อีริคสันเดินหน้าพัฒนาไทยเทียบซิลิคอนวัลเลย์   คาดดึงดูดเงินลงทุน 5 พันล้าน-สร้างงาน 2หมื่นตำแหน่งต่อปี
วันพฤหัสบดีที่ 22 มิถุนายน 2566
22/06/2566
​“ทิพานัน” โชว์ผลงาน “พล.อ.ประยุทธ์”  Thailand Digital Valley EECd ผ่านฉลุย  อีริคสันเดินหน้าพัฒนาไทยเทียบซิลิคอนวัลเลย์   คาดดึงดูดเงินลงทุน 5 พันล้าน-สร้างงาน 2หมื่นตําแหน่งต่อปี
​“ทิพานัน” โชว์ผลงาน “พล.อ.ประยุทธ์”  Thailand Digital Valley EECd ผ่านฉลุย  อีริคสันเดินหน้าพัฒนาไทยเทียบซิลิคอนวัลเลย์   คาดดึงดูดเงินลงทุน 5 พันล้าน-สร้างงาน 2หมื่นตําแหน่งต่อปี
วันที่ 22 มิถุนายน 2566 น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยถึงความคืบหน้านโยบายพัฒนาเศรษฐกิจดิจิทัลของ รัฐบาล พล.อ.ประยุทธ์ จันทร์โอชา นายกรัฐมนตรีว่า ในโครงการเขตพัฒนาพิเศษภาคตะวันออก หรือ EEC ที่จะมีเขตส่งเสริมอุตสาหกรรมและนวัตกรรมดิจิทัลประเทศไทย (Eastern Economic Corridor of Digital: EECd) หรือ Digital Park Thailand เป็นส่วนหนึ่งของ EEC นั้น ได้มอบหมายให้สํานักงานส่งเสริมเศรษฐกิจดิจิทัล หรือ DEPA เร่งดําเนินการตามนโยบายการขับเคลื่อนการพัฒนาเทคโนโลยี นวัตกรรม และอุตสาหกรรมดิจิทัล โดยการพัฒนา Thailand Digital Valley บนพื้นที่ 30 ไร่ ใน EECd เพื่อดึงดูด สร้างแรงจูงใจ สร้างความเชื่อมั่น ให้เกิดการลงทุนในพื้นที่ โดยมุ่งสร้างความร่วมมือดําเนินงานร่วมกันระหว่างภาคเอกชน ภาคการศึกษา สถาบัน และภาครัฐ ในการสร้าง Digital Ecosystem และ Open Platform สําหรับเหล่า Startups ทั้งในและต่างประเทศ ตลอดจน ส่งเสริม สนับสนุนการออกแบบสินค้าและบริการดิจิทัลของธุรกิจชั้นนํา และ Startups
น.ส.ทิพานัน กล่าวว่า ล่าสุด อีริคสัน (Ericsson) ซึ่งเป็นผู้นําเครือข่าย 5G ระดับโลก ให้บริการเครือข่าย 5G จํานวน 147 เครือข่ายใน 63 ประเทศทั่วโลก ได้ลงนามในบันทึกข้อตกลงความร่วมมือ (MoU) กับ DEPA เพื่อขับเคลื่อนการทําดิจิทัลทรานส์ฟอร์เมชันผ่านการใช้เครือข่าย 5G ในประเทศไทย ซึ่งความร่วมมือดังกล่าวจะประกอบด้วยการแบ่งปันแนวทางปฏิบัติที่ดีที่สุด ความรู้ความเข้าใจขั้นสูง และเทคโนโลยีล้ําสมัยของอีริคสันเพื่อเร่งเดินหน้าประเทศไทยไปสู่เศรษฐกิจดิจิทัล โดยจะจัดตั้งห้องปฏิบัติการด้านนวัตกรรม (Innolab) ขึ้นใน Thailand Digital Valley จ. ชลบุรี เพื่อใช้เป็นศูนย์ทดสอบเครือข่าย 5G และศูนย์บริการสําหรับการทดสอบเทคโนโลยีเครือข่ายไร้สายและเครือข่ายใหม่ๆ อาทิ การแบ่งปันคลื่นความถี่ (Spectrum Sharing) ตลอดจนการพัฒนาแอปพลิเคชันและบริการดิจิทัลใหม่ๆ ในประเทศไทย
“พล.อ.ประยุทธ์ มุ่งมั่นวางแผนและลงมือปฏิบัติให้เกิดผลสําเร็จจริงจนเห็นเป็นรูปธรรมเพื่ออนาคตของคนไทย ด้วยวิสัยทัศน์ที่ต้องการพัฒนา Thailand Digital Valley ใน EECd ของไทยให้เทียบชั้นกับซิลิคอนวัลเลย์ในอเมริกา โดย Thailand Digital Valley จะเป็นศูนย์บ่มเพาะสตาร์ทอัพเพื่อสร้างนวัตกรรมใหม่ในประเทศ ดึงดูด Tech Startup และบริษัทชั้นนําจากทั่วโลก และจะกลายเป็นระบบนิเวศดิจิทัลสําคัญ เป็นฐานรากของประเทศ เป็นศูนย์กลางด้านการวิจัยและพัฒนาแห่งใหม่ ซึ่งจะมีการสนับสนุนการร่วมกันคิดค้นและพัฒนาฮาร์ดแวร์และอุปกรณ์อัจฉริยะใหม่ๆ รวมถึง Big Dataเทคโนโลยี IoT, ปัญญาประดิษฐ์ (AI), ซอฟต์แวร์คอนเวอร์เจนซ์ (Software Convergence), นวัตกรรมคลาวด์ (Cloud Innovation) และบริการเนื้อหาดิจิทัล ครอบคลุมไปถึงอุตสาหกรรมแอนิเมชัน เกม และอีสปอร์ต ซึ่งโครงการนี้มุ่งสร้างงงาน 20,000 ตําแหน่งและดึงดูดเม็ดเงินลงทุนจากต่างชาติกว่า 5 พันล้านบาทต่อปี” น.ส.ทิพานัน กล่าว
รัฐบาลไทย-ข่าวทำเนียบรัฐบาล-ปลัดฯ ณัฐพล นั่งหัวโต๊ะระดมสมองทีม MIND เตรียมแผนขับเคลื่อน งบปี 2568 เล็งเป้าหมายตามยุทธศาสตร์ชาติ สู่อุตสาหกรรมดี อยู่คู่กับชุมชนอย่างยั่งยืน
วันพฤหัสบดีที่ 22 มิถุนายน 2566
22/06/2566
ปลัดฯ ณัฐพล นั่งหัวโต๊ะระดมสมองทีม MIND เตรียมแผนขับเคลื่อน งบปี 2568 เล็งเป้าหมายตามยุทธศาสตร์ชาติ สู่อุตสาหกรรมดี อยู่คู่กับชุมชนอย่างยั่งยืน
ปลัดกระทรวงอุตสาหกรรม ณัฐพล นั่งหัวโต๊ะระดมสมองทีม MIND เตรียมแผนขับเคลื่อน งบปี 2568 เล็งเป้าหมายตามยุทธศาสตร์ชาติ สู่อุตสาหกรรมดี อยู่คู่กับชุมชนอย่างยั่งยืน
วันที่ 20 มิถุนายน 2566 ดร.ณัฐพล รังสิตพล ปลัดกระทรวงอุตสาหกรรม เป็นประธานการประชุมหารือแนวทางการจัดทําโครงการเพื่อขับเคลื่อนการบรรลุเป้าหมายตามยุทธศาสตร์ชาติ ประจําปีงบประมาณ พ.ศ.2568 ของกระทรวงอุตสาหกรรม โดยมีนางสาวณัฏฐิญา เนตยสุภา นายเอกภัทร วังสุวรรณ รองปลัดกระทรวงอุตสาหกรรม นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม คณะผู้บริหารกระทรวงอุตสาหกรรม (อก.) และผู้อํานวยการสถาบันเครือข่ายของกระทรวงอุตสาหกรรม ร่วมประชุม ณ ห้องประชุม อก.1 ชั้น 2 อาคารสํานักงานปลัดกระทรวงอุตสาหกรรม
นายจักรพันธ์ เด่นดวงบริพันธ์ ผู้อํานวยการกองยุทธศาสตร์และแผนงาน สํานักงานปลัดกระทรวงอุตสาหกรรม ได้แจ้งให้ที่ประชุมทราบถึงการดําเนินการจัดทําโครงการเพื่อขับเคลื่อนการบรรลุเป้าหมายตามยุทธศาสตร์ชาติ ปี 2568 โดยสํานักงานสภาพัฒนาการเศรษฐกิจและสังคมแห่งชาติ (สคช.)ได้แจ้งทุกหน่วยงานเพื่อพิจารณาความเกี่ยวข้องตามเป้าหมายแผนแม่บทย่อย (Y1) ทั้ง 140 เป้าหมาย และเปิดให้หน่วยงานต่าง ๆ จัดทําข้อเสนอโครงการฯ (X) และนําเข้าในระบบ eMENSCR ภายในเดือนสิงหาคม 2566 และได้รายงานความเชื่อมโยง 6 ยุทธศาสตร์ชาติ (Z) ภายใต้ 23 แผนแม่บท 85 แผนแม่บทย่อย ใน 140 เป้าหมาย และดําเนินการทํา โครงการฯ (X) เพื่อให้สอดคล้องกับแผนแม่บทย่อย ทั้งนี้ ในปี 2568 อก. ได้จัดทําแผนให้มีความสอดคล้องทั้งหมด 12 แผนแม่บท 31 แผนแม่บทย่อย 36 เป้าหมาย สู่อุตสาหกรรมดี อยู่คู่กับชุมชนอย่างยั่งยืน ชุมชนรักโรงงาน โรงงานรักชุมชน และสร้างการกระจายรายได้สู่ชุมชน
ปลัดกระทรวงอุตสาหกรรม ได้ให้ข้อเสนอแนะการพัฒนาอุตสาหกรรม S-Curve ในพื้นที่จังหวัด และในพื้นที่ EEC โดยที่ผ่านมางานของสํานักงานอุตสาหกรรมจังหวัด (สอจ.) จะมุ่งเน้นการส่งเสริมเกษตรอุตสาหกรรม ผ้าพื้นเมือง ซึ่งเป็นไปตามนโยบายของจังหวัด หรือ งาน OTOP งานมาตรฐานผลิตภัณฑ์ชุมชน (มผช.) ดังนั้น จึงขอให้พิจารณาเป้าหมายหลักของการมุ่งพัฒนาอุตสาหกรรมเป้าหมาย (S-Curve) ด้วย พร้อมเน้นย้ําให้ทุกหน่วยงานให้ความสําคัญกับการบริหารจัดการภาครัฐด้วยระบบดิจิทัล และฝากเรื่องการของบประมาณในการดําเนินการต่าง ๆ ควรมีการวางแผนการใช้จ่ายให้มีความเหมาะสม เพื่อให้การทํางานเป็นไปตามเป้าหมายและมีประสิทธิภาพมากยิ่งขึ้น รวมถึงเรื่องการลงตรวจโรงงานของส่วนกลางและส่วนภูมิภาคด้วย
ด้าน รองปลัดฯ ณัฏฐิญา กล่าวเสริมว่า ในการจัดทําโครงการฯ (X) ควรตอบโจทย์แผนแม่บทย่อย (Y1) ทั้งแผนหลักหรือแผนสนับสนุน รวมทั้งสอดคล้องและมีความชัดเจนในแผนแม่บทย่อยนั้น ๆ ส่วนเรื่องงบประมาณ แต่ละหน่วยงานควรเลือกลงรายละเอียดของโครงการว่าจะนําไปใส่ไว้ใน แผนบูรณาการหรือแผนยุทธศาสตร์ ทั้งนี้ ในส่วนของ อก. ที่เป็นเจ้าภาพหลักในแผนบูรณาการ เรื่องที่ 4 อุตสาหกรรมและบริการแห่งอนาคต ดังนั้น หน่วยงานต่าง ๆ ควรพิจารณาเสนอโครงการเพื่อให้สอดคล้องกับเรื่องนี้ด้วยเช่นกัน
รัฐบาลไทย-ข่าวทำเนียบรัฐบาล-กรมเจ้าท่า  ดูแลความปลอดภัยทางน้ำ กำชับสวมชูชีพทุกครั้งขณะโดยสารเรือเพื่อความปลอดภัย
วันพฤหัสบดีที่ 22 มิถุนายน 2566
กรมเจ้าท่า  ดูแลความปลอดภัยทางน้ํา กําชับสวมชูชีพทุกครั้งขณะโดยสารเรือเพื่อความปลอดภัย
...
กรมเจ้าท่า ดูแลความปลอดภัยทางน้ํา กําชับสวมชูชีพทุกครั้งขณะโดยสารเรือเพื่อความปลอดภัย
จากนโยบายรัฐบาล และกระทรวงคมนาคม กรมเจ้าท่า ดําเนินการดูแลความปลอดภัยและอํานวยความสะดวกประชาชนในการเดินทางทางน้ํา โดยสํานักงานเจ้าท่าภูมิภาคที่ 7 สาขาหนองคาย อุบลราชธานี ขอนแก่น นครพนม ได้จัดเจ้าหน้าที่ออกตรวจตราความปลอดภัยทางน้ํา บริเวณท่าเทียบเรือโดยสารต่าง ๆ ดังนี้
สํานักงานเจ้าท่าภูมิภาคสาขาหนองคาย จัดเจ้าหน้าที่อํานวยความสะดวกและความปลอดภัยบริเวณท่าเรือวัดพระธาตุหล้าหนอง ท่าเรือเทศบาลตําบลบึงโขงหลง ท่าเรือทะเลบัวแดง ท่าเรือด่านศุลกากรบึงกาฬ ท่าเรือศุลกากรปากชม ผู้โดยสาร 482 คน
สํานักงานเจ้าท่าภูมิภาคสาขาอุบลราชธานี ได้มอบหมายให้พนักงานขนส่งประจําจุดจอดเรือ กํากับดูแลความปลอดภัยทางน้ําแก่ผู้โดยสาร บริเวณจุดจอดเรือสามพันโบก อําเภอโพธิ์ไทร จังหวัดอุบลราชธานี, จุดจอดเรือหาดสลึง อําเภอโพธิ์ไทร จังหวัดอุบลราชธานี จุดจอดเรือบ้านปากแซง ตําบลพะลาน อําเภอนาตาล จังหวัดอุบลราชธานี จุดจอดเรือแม่น้ําสองสี อําเภอโขงเจียม จังหวัดอุบลราชธานี จุดจอดเรือหน้าที่ว่าการอําเภอโขงเจียม อําเภอโขงเจียม จังหวัดอุบลราชธานี ผู้โดยสาร 45 คน
สํานักงานเจ้าท่าภูมิภาคสาขานครพนม มอบหมายให้พนักงานขนส่ง ประจําท่าเทียบเรือฯ กํากับดูแลความปลอดภัยทางน้ําประจําท่าเทียบเรือแก่ผู้โดยสาร บริเวณท่าเทียบเรือและโดยสารเทศบาลนครพนม อําเภอเมืองนครพนม จังหวัดนครพนม ท่าเทียบเรือบ้านโพธิ์ชัย ตําบลไผ่ล้อม อําเภอบ้านแพง จังหวัดนครพนม ผู้โดยสาร 689 คน
สํานักงานเจ้าท่าภูมิภาคสาขาขอนแก่น ได้มอบหมายให้พนักงานขนส่งประจําจุดจอดเรือ กํากับดูแลความปลอดภัยทางน้ําแก่ผู้โดยสาร บริเวณจุดจอดบางแสนสอง เขื่อนอุบลรัตน์ อําเภออุบลรัตน์ จังหวัดขอนแก่นจุดจอดเรือสะพานเทพสุดา เขื่อนลําปาว อําเภอสหัสขันธ์ จังหวัดกาฬสินธุ์ จุดจอดเรือข้ามฟากบ้านดงน้อย เขื่อนลําปาว อําเภอสหัสขันธ์ จังหวัดกาฬสินธุ์ ผู้โดยสาร 158 คน
ทั้งนี้ ได้กําชับพนักงานขนส่งประจําจุดจอดเรือ ทําการตรวจสอบความพร้อมของเรือโดยสาร นายท้ายเรือ เอกสารประจําเรือ และอุปกรณ์ช่วยชีวิตบนเรือโดยสารก่อนออกเรือให้บริการประชาชนและนักท่องเที่ยว และให้สวมใส่เสื้อชูชีพตลอดเวลาขณะเดินทางทางน้ํา หากพบเห็นความไม่ปลอดภัยทางน้ํา สามารถแจ้งสายด่วนกรมเจ้าท่า 1199 ตลอด 24 ชั่วโมง
รัฐบาลไทย-ข่าวทำเนียบรัฐบาล-"แม่กลองรวมพลังสร้างสมดุลระบบนิเวศ" ผู้ว่าฯ สมุทรสงคราม รวมพลังชุมชนและภาคีเครือข่าย “ลงแขกลงคลองจับปลาหมอสีคางดำ” มุ่งลดปัญหาเศรษฐกิจและสร้างความสมดุลให้กับระบบนิเวศ
วันพฤหัสบดีที่ 22 มิถุนายน 2566
22/06/2566
"แม่กลองรวมพลังสร้างสมดุลระบบนิเวศ" ผู้ว่าฯ สมุทรสงคราม รวมพลังชุมชนและภาคีเครือข่าย “ลงแขกลงคลองจับปลาหมอสีคางดํา” มุ่งลดปัญหาเศรษฐกิจและสร้างความสมดุลให้กับระบบนิเวศ
"แม่กลองรวมพลังสร้างสมดุลระบบนิเวศ" ผู้ว่าฯ สมุทรสงคราม รวมพลังชุมชนและภาคีเครือข่าย “ลงแขกลงคลองจับปลาหมอสีคางดํา” มุ่งลดปัญหาเศรษฐกิจและสร้างความสมดุลให้กับระบบนิเวศ
เมื่อวันที่ 21 มิ.ย. 66 นายสมนึก พรหมเขียว ผู้ว่าราชการจังหวัดสมุทรสงคราม เปิดเผยว่า จังหวัดสมุทรสงคราม ได้รับทราบความเดือดร้อนของพี่น้องประชาชนที่ต้องประสบพบกับปัญหาการแพร่ระบาดของ "ปลาหมอสีคางดํา" ในแหล่งน้ําสาธารณะ ส่งผลให้เกิดการทําลายเศรษฐกิจพื้นถิ่น กระทบต่อเกษตรกรผู้เพาะเลี้ยงสัตว์น้ําและระบบนิเวศในแหล่งน้ําธรรมชาติ ซึ่งปลาชนิดดังกล่าวได้แพร่ระบาดเข้าไปในบ่อเลี้ยงกุ้ง เลี้ยงปลา กัดกินสัตว์น้ําชนิดอื่นที่ตัวเล็กกว่าเป็นอาหาร เช่น ลูกปลา กุ้ง และสัตว์น้ําเศรษฐกิจอื่น ๆ รวมทั้งทําลายสัตว์น้ําประจําถิ่น ซึ่งแม้ว่า ทางจังหวัดจะได้มีการปล่อยพันธุ์ปลากะพงไปเบื้องต้นเพื่อให้กัดกินทําลายลูกปลาหมอสีคางดําแล้วก็ตาม แต่จากการตรวจติดตามผลก็ยังพบว่าในคลองสาธารณะยังมีปลาหมอสีคางดําอาศัยอยู่เป็นจํานวนมาก เนื่องจากการขยายพันธุ์และการเจริญเติบโตที่รวดเร็ว จึงทําให้ทางจังหวัดได้บูรณาการหน่วยงานที่เกี่ยวข้องและภาคีเครือข่ายทั้ง 7 ภาคี น้อมนําหลักการทรงงาน คือ ร่วมคิด ร่วมทํา ร่วมแก้ปัญหา เพื่อร่วมรับประโยชน์ พร้อมยกเป็นปัญหาที่ต้องแก้ไขในระยะเร่งด่วน
"เพื่อเป็นการแก้ปัญหาดังกล่าว จังหวัดสมุทรสงคราม จึงได้บูรณาการร่วมกับภาคีเครือข่ายในพื้นที่ จัดกิจกรรม "ลงแขกลงคลองจับปลาหมอสีคางดํา" ณ คลองสัมมะงา หมู่ที่ 4 ตําบลแพรกหนามแดง อําเภออัมพวา โดยมีนายบัณฑิต กุลละวณิชย์ ประมงจังหวัดสมุทรสงคราม กํานัน ผู้ใหญ่บ้าน และเกษตรกรผู้เลี้ยงกุ้ง ปู หอย จากตําบลยี่สารและตําบลแพรกหนามแดง อําเภออัมพวา ร่วมใช้อวนลากในลําคลองสัมมะงาซึ่งเป็นคลองสาธารณะที่มีปลาหมอสีคางดําอาศัยอยู่เป็นจํานวนมาก เพื่อลดจํานวนของปลาหมอสีคางดํา และจะได้ร่วมกันฟื้นฟูระบบนิเวศให้กลับมาสมบูรณ์ดังเดิม โดยปลาที่จับได้นั้น ส่วนหนึ่งจะนําไปแปรรูป และส่วนหนึ่งจะนําไปทําน้ําหมักชีวภาพเพื่อใช้ประโยชน์ในการสร้างสมดุลให้กับสิ่งแวดล้อมต่อไป" นายสมนึก ฯ กล่าว
นายสมนึก พรหมเขียว ผู้ว่าราชการจังหวัดสมุทรสงคราม กล่าวต่อว่า ปัญหาความเดือนร้อนของพี่น้องประชาชนทุกเรื่องเป็นเรื่องสําคัญที่คนมหาดไทยต้องรีบเร่งช่วยเหลือเพื่อ “บําบัดทุกข์ บํารุงสุข” ให้พี่น้องประชาชนได้มีความสุขในเร็ววัน ตนในฐานะผู้ว่าราชการจังหวัดซึ่งเป็นผู้นําสูงสุดในพื้นที่จังหวัดของกระทรวงมหาดไทยที่ต้องบูรณาการทุกภาคส่วน ทุกส่วนราชการ แก้ไขปัญหาความเดือดร้อน ด้วยการเป็น “คนนําทาง” ที่เดินไปด้วยกันกับภาคีเครือข่าย ด้วยความมุ่งมั่นและตั้งใจจริงที่จะเข้าหา รับฟัง ประสานงานแก้ไขปัญหาให้กับพี่น้องประชาชน Change for Good ให้ได้รับสิ่งที่ดีในทุกด้าน รวมทั้งการยึดมั่นในแนวคิด “ผู้นําต้องทําก่อน” เพื่อให้ข้าราชการ ภาคีเครือข่ายและพี่น้องประชาชนได้เห็นเป็นตัวอย่างในการขยายผลไปสู่ผู้คนในพื้นที่ เด็กและเยาวชนคนรุ่นใหม่ หลอมรวมความรัก ความสามัคคี ร่วมกันขับเคลื่อน ลงมือปฏิบัติพัฒนาในพื้นที่ของตน เพื่อที่ทําให้ครอบครัว ชุมชม สังคม สามารถพึ่งพาตัวเอง อยู่รอดปลอดภัย มีความพอเพียง และมีความสุขอย่างยั่งยืน
รัฐบาลไทย-ข่าวทำเนียบรัฐบาล-สรรพสามิตเร่งปรับเปลี่ยนเดินหน้ายกระดับการทำงานมาตรฐานสากลทั้งระบบ เดินหน้าขับเคลื่อนสู่องค์กรภาครัฐต้นแบบด้าน ESG
วันพฤหัสบดีที่ 22 มิถุนายน 2566
22/06/2566
สรรพสามิตเร่งปรับเปลี่ยนเดินหน้ายกระดับการทํางานมาตรฐานสากลทั้งระบบ เดินหน้าขับเคลื่อนสู่องค์กรภาครัฐต้นแบบด้าน ESG
ดร.เอกนิติ นิติทัณฑ์ประภาศ อธิบดีกรมสรรพสามิต เป็นประธานเปิดงาน “EASE Excise Showcase Day” พร้อมด้วยคณะผู้บริหารระดับสูง และที่ปรึกษาโครงการฯ ร่วมกิจกรรมการนําเสนอผลงานของ EASE Excise Showcase 16 โปรเจกต์
ดร.เอกนิติ นิติทัณฑ์ประภาศ อธิบดีกรมสรรพสามิต เป็นประธานเปิดงาน “EASE Excise Showcase Day” พร้อมด้วยคณะผู้บริหารระดับสูง และที่ปรึกษาโครงการฯ ร่วมกิจกรรมการนําเสนอผลงานของ EASE Excise Showcase 16 โปรเจกต์ เพื่อยกระดับการทํางานที่ขับเคลื่อนจากกลยุทธ์ EASE Excise สู่การปฏิบัติ และต่อยอด รองรับเทรนด์โลกในเรื่องการลดภาวะก๊าซเรือนกระจก พร้อมทั้งปรับเปลี่ยนกระบวนการทํางานเดินหน้าสู่มาตรฐานสากล เพิ่มขีดความสามารถทางการแข่งขันให้ประเทศ อีกทั้งใช้นโยบายภาษีส่งเสริมสนับสนุนเศรษฐกิจของประเทศ เดินหน้าประเทศไทยสู่ความยั่งยืน
EASE Excise Showcase 16 โปรเจคนี้ ได้มีการรับฟัง pain point จากทั้งภายในองค์กร ประกอบด้วยผู้บริหาร และเจ้าหน้าที่กรมสรรพสามิต อีกทั้งภายนอกองค์กร อาทิ ผู้ประกอบการ หน่วยงานที่เกี่ยวข้อง เป็นต้น เพื่อให้เกิดการพัฒนาผลิตภัณฑ์ ยกระดับการบริการ สู่การทํางานอย่างมีประสิทธิภาพร่วมกัน รวมถึงการขับเคลื่อนตามนโยบายเรื่องภาษีในมิติ ESG รองรับเทรนด์การเปลี่ยนแปลงของโลก ณ อาคารอเนกประสงค์ กรมสรรพสามิต เมื่อเร็ว ๆ นี้
ภายในงาน มีการนําเสนอโครงการต่าง ๆ แบ่งเป็น 4 ด้าน ได้แก่
1) ยกระดับสินค้าที่จัดเก็บภาษีสรรพสามิตตามแนวทาง ESG และ BCG (ESG/BCG Focus) ประกอบด้วย โครงการปรับโครงสร้างภาษีแอลกอฮอล์เพื่อส่งเสริมการผลิต Bio-Ethylene โครงการปรับปรุงพิกัดอัตราภาษีสินค้าเครื่องดื่มเทียมสุรา โครงการปรับโครงสร้างภาษี Battery และโครงการศึกษาแนวทางการจัดเก็บภาษี Carbon Tax
2) ยกระดับการพัฒนาบุคลากรให้เกิดความคล่องตัว (Agile way of working) ประกอบด้วย โครงการนํากระบวนการคิดเชิงออกแบบมาใช้ในการจัดโครงสร้างองค์กรใหม่ โครงการโรงเรียนสรรพสามิต และโครงการขับเคลื่อนสู่การเป็นองค์กรแห่งนวัตกรรม (Innovation Culture)
3) ยกระดับมาตรฐานการให้บริการ (Standardization) ประกอบด้วย โครงการพัฒนาระบบการตอบ ข้อหารือ โครงการทบทวนขั้นตอนการอนุญาตนําเข้าสุราเพื่อนําไปสู่คู่มือการทบทวนกฎหมาย (Regulatory Guillotine) โครงการพัฒนาระบบปราบปรามผู้กระทําผิดผ่านเครือข่ายออนไลน์ โครงการปรับปรุงระบบคืนภาษีน้ํามัน โครงการปรับปรุงระบบราคาขายปลีกแนะนํา โครงการวางแผน ESG กรมสรรพสามิต และโครงการขับเคลื่อนองค์กรด้วยการใช้ข้อมูล (Data Driven Organization)
4) ยกระดับการให้บริการแบบไร้รอยต่อ (End to End Service) ประกอบด้วย โครงการยกระดับการให้บริการของกรมสรรพสามิตด้วย UX & Service Journey Design และโครงการสร้าง Paperless service center
ซึ่งโครงการทั้งหมดนี้จะทําให้การดําเนินงาน และการให้บริการของกรมสรรพสามิต ผู้ประกอบการผู้เสียภาษี และหน่วยงานที่เกี่ยวข้อง มีความสะดวก รวดเร็ว มีประสิทธิภาพมากยิ่งขึ้น มีผลิตภัณฑ์ที่ตอบโจทย์ตามเทรนด์เพิ่มขึ้น ทําให้ผู้มีส่วนได้ส่วนเสียได้ประโยชน์ร่วมกันภายใต้มิติ ESG และเดินหน้าประเทศไทยสู่ความยั่งยืน
รัฐบาลไทย-ข่าวทำเนียบรัฐบาล-ธอส. เปิดบริการใหม่ “GHB Corporate” ง่าย ครบ ตอบโจทย์ทุกข้อมูล
วันพฤหัสบดีที่ 22 มิถุนายน 2566
22/06/2566
ธอส. เปิดบริการใหม่ “GHB Corporate” ง่าย ครบ ตอบโจทย์ทุกข้อมูล
ธอส. เปิดบริการใหม่ “GHB Corporate” เพิ่มทางเลือกสําหรับลูกค้าเงินฝากกลุ่มนิติบุคคลให้ได้รับความสะดวก รวดเร็ว และประหยัดเวลาในการตรวจเช็คข้อมูลเงินฝากผ่านเว็บไซต์ ธอส. ที่ www.ghbank.co.th ได้ทุกวันตั้งแต่เวลา 06.00-22.00 น. โดยไม่ต้องเดินทางมาที่สาขา
ธนาคารอาคารสงเคราะห์ (ธอส.) เปิดบริการใหม่ “GHB Corporate” เพิ่มทางเลือกสําหรับลูกค้าเงินฝากกลุ่มนิติบุคคลให้ได้รับความสะดวก รวดเร็ว และประหยัดเวลาในการตรวจเช็คข้อมูลเงินฝากผ่านเว็บไซต์ ธอส. ที่ www.ghbank.co.th ได้ทุกวันตั้งแต่เวลา 06.00-22.00 น. โดยไม่ต้องเดินทางมาที่สาขา ซึ่งลูกค้าสามารถเข้าตรวจสอบได้ทั้งยอดเงินฝากคงเหลือและดอกเบี้ยค้างรับ,ยอดเงินฝากครบกําหนด, Statement, หนังสือรับรองการหักภาษี ณ ที่จ่าย และประวัติการถูกรางวัลสลากออมทรัพย์ ธอส. เพียงเข้าไปที่ www.ghbank.co.th จากนั้นเข้าไปที่บริการ “GHB Corporate” ลงทะเบียน และดาวน์โหลดแบบฟอร์มขอใช้บริการ โดยลูกค้าสามารถเข้าสู่ระบบเพื่อรับบริการได้ทันที เพียงเท่านี้ก็จะสามารถตรวจสอบข้อมูลเงินฝากดังกล่าวได้ ผู้ที่สนใจสามารถสอบถามรายละเอียดเพิ่มเติมได้ที่ ธอส.ทุกสาขาทั่วประเทศ G H Bank Call Center โทร 0-2645-9000 หรือ Facebook Fanpage ธนาคารอาคารสงเคราะห์ และติดตามข่าวสารของธนาคาร ได้ที่ Mobile Application : GHB ALL GEN และ www.ghbank.co.th
รัฐบาลไทย-ข่าวทำเนียบรัฐบาล-การประชุมคณะทำงานเจ้าหน้าที่อาวุโสอาเซียนด้านกฎหมายเพื่อจัดทำสนธิสัญญาอาเซียนว่าด้วยการส่งผู้ร้ายข้ามแดน ครั้งที่ ๕
วันพฤหัสบดีที่ 22 มิถุนายน 2566
22/06/2566
การประชุมคณะทํางานเจ้าหน้าที่อาวุโสอาเซียนด้านกฎหมายเพื่อจัดทําสนธิสัญญาอาเซียนว่าด้วยการส่งผู้ร้ายข้ามแดน ครั้งที่ ๕
การประชุมคณะทํางานเจ้าหน้าที่อาวุโสอาเซียนด้านกฎหมายเพื่อจัดทําสนธิสัญญาอาเซียนว่าด้วยการส่งผู้ร้ายข้ามแดน ครั้งที่ ๕ (The 5th ASLOM Working Group Meeting on Extradition Treaty: ASLOM WG on AET)
เมื่อวันที่ ๑๙ - ๒๑ มิถุนายน ๒๕๖๖ กระทรวงยุติธรรมในฐานะเจ้าหน้าที่อาวุโสอาเซียนด้านกฎหมาย (ASEAN Senior Law Official : ASLOM) ประเทศไทย เป็นเจ้าภาพจัดการประชุมคณะทํางานเจ้าหน้าที่อาวุโสอาเซียนด้านกฎหมาย เพื่อจัดทําสนธิสัญญาอาเซียนว่าด้วยการส่งผู้ร้ายข้ามแดน ครั้งที่ ๕ โดยมี พันตํารวจโท ประวุธ วงศ์สีนิล รองปลัดกระทรวงยุติธรรม ทําหน้าที่ ASLOM ประเทศไทย เป็นประธานพิธีเปิดการประชุมฯ ณ โรงแรม เดอะ เบอร์เคลีย์ ประตูน้ํา ถนนราชปรารภ กรุงเทพมหานคร และมี นายจุมพล พันธุ์สัมฤทธิ์ รองอัยการสูงสุด ทําหน้าที่ประธานการประชุม และนางสาวสมใจ เกษรศิริเจริญ อธิบดีอัยการ สํานักงานต่างประเทศ สํานักงานอัยการสูงสุด ทําหน้าที่หัวหน้าคณะผู้แทนไทย พร้อมด้วยผู้แทนจากหน่วยงานด้านกฎหมายและกระบวนการยุติธรรมของประเทศสมาชิกอาเซียน สํานักเลขาธิการอาเซียน และสาธารณรัฐประชาธิปไตยติมอร์-เลสเต ในฐานะผู้สังเกตการณ์ เข้าร่วมการประชุมฯ ในโอกาสนี้
การประชุมฯ ครั้งนี้ ที่ประชุมได้พิจารณาทบทวนร่างสนธิสัญญาอาเซียนว่าด้วยการส่งผู้ร้ายข้ามแดน (ASEAN Extradition Treaty) (ร่างแรก) ในข้อบทสําคัญ อาทิ อารัมภบท เงื่อนไขในการส่งผู้ร้ายข้ามแดน ความผิดที่สามารถส่งผู้ร้ายข้ามแดน หลักเกณฑ์การส่งผู้ร้ายข้ามแดน เหตุปฏิเสธชนิดบังคับ เป็นต้น ทั้งนี้ ที่ประชุมยังเห็นพ้องในการขยายแผนงานการจัดทําสนธิสัญญาฯ เพิ่มเติม เพื่อให้การเจรจาสนธิสัญญาฉบับนี้มีความสมบูรณ์ ครอบคลุม และเป็นประโยชน์ร่วมกันมากยิ่งขึ้น ซึ่งจะนําเสนอที่ประชุม ASLOM ครั้งที่ ๒๒ ณ สาธารณรัฐแห่งสหภาพเมียนมา พิจารณาให้ความเห็นชอบต่อไป นอกจากนี้ สาธารณรัฐฟิลิปปินส์ได้เสนอเป็นเจ้าภาพจัดการประชุม ASLOM WG on AET ครั้งที่ ๖ ซึ่งมีกําหนดจัดขึ้นประมาณเดือนกันยายน ๒๕๖๖
การเป็นเจ้าภาพจัดการประชุม ASLOM WG on AET ของกระทรวงยุติธรรมในครั้งนี้ ไม่เพียงแต่จะทําให้ฝ่ายไทยได้แสดงบทบาทนําประเทศสมาชิกอาเซียนในการเจรจา หารือ และแลกเปลี่ยนประเด็นในข้อบทต่าง ๆ ของร่างสนธิสัญญาฯ แต่ยังมีส่วนสําคัญในการผลักดันประเด็นที่เป็นผลประโยชน์ของประเทศ และผลประโยชน์ร่วมกันที่จะได้จากการดําเนินความร่วมมือภายใต้สนธิสัญญาฯ โดยเฉพาะอย่างยิ่ง การตอบสนองต่อกระบวนการยุติธรรมและการบังคับใช้กฎหมายอาญาให้มีประสิทธิภาพ การร่วมมือกันในการป้องกันและปราบปรามอาชญากรรม รวมถึงยังเป็นการสร้างหลักประกันถึงความยุติธรรมระหว่างประเทศในการพิจารณาและการลงโทษ ซึ่งถือเป็นส่วนสําคัญในการขับเคลื่อนภูมิภาคอาเซียนไปสู่การบรรลุเป้าหมายด้านกฎหมายและกระบวนการยุติธรรมตามที่ได้กําหนดไว้ร่วมกัน
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ยินดีทุเรียนไทยยังคงได้รับความนิยมต่อเนื่องในจีน ส่งออก 5 เดือนแรกปี 2566 มูลค่ากว่า 6 หมื่นล้านบาท
วันพฤหัสบดีที่ 22 มิถุนายน 2566
22/06/2566
โฆษกรัฐบาลเผย นายกฯ ยินดีทุเรียนไทยยังคงได้รับความนิยมต่อเนื่องในจีน ส่งออก 5 เดือนแรกปี 2566 มูลค่ากว่า 6 หมื่นล้านบาท
เชื่อมั่นการรักษาคุณภาพ เส้นทางล่าสุดส่งออกทุเรียนไปจีน ใช้เวลาเพียง 4 วัน
วันนี้ (วันที่ 22 มิถุนายน 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีต่อผลประกอบการและตัวเลขการส่งออก ทุเรียนไทยซึ่งยังคงได้รับความนิยมต่อเนื่องในจีน พร้อมกําชับให้หน่วยงานที่เกี่ยวข้อง ให้ความสําคัญในการควบคุมและรักษาคุณภาพทุเรียนตามมาตรฐาน ตั้งแต่ต้นทางไปจนปลายทาง ชื่นชมระเบียงการค้าเชื่อมทางบกและทางทะเลระหว่างประเทศสายใหม่ (New International Land-Sea Trade Corridor: ILSTC) ใช้เวลาขนส่ง 4 วัน จากเดิม 8-10 วัน
โฆษกประจําสํานักนายกรัฐมนตรี เปิดเผยว่า ล่าสุดทุเรียนไทยกว่า 150,000 ลูกได้ถูกขนส่งผ่านระเบียงการค้าเชื่อมทางบกและทางทะเลระหว่างประเทศสายใหม่ (New International Land-Sea Trade Corridor: ILSTC) โดยใช้เวลาขนส่งเพียง 4 วัน ลดลงจากเส้นทางขนส่งทางทะเล-ถนน จากก่อนหน้านี้ที่ใช้เวลาราว 8-10 วัน ซึ่งการขนส่งแบบใหม่นี้ไม่เพียงจะช่วยลดต้นทุนแล้ว ยังช่วยลดความเสียหายระหว่างการขนส่งได้อีกด้วย โดยสถิติการส่งออกทุเรียนปี 2565 ซึ่งถือเป็นปีที่มีสถิติการส่งออกทุเรียนสูงสุดในรอบ 30 ปี ไทยส่งออกทุเรียนสดมูลค่ากว่า 1.10 แสนล้านบาท คาดว่ามาจาก 4 ปัจจัยหลัก ได้แก่ 1. ความสะดวกในด้านการคมนาคมขนส่ง ที่สามารถส่งออกสูงสุดได้ถึง 700-800 ตัน/ตู้/วัน 2. การผ่อนปรนการตรวจโควิดของจีน 3. รสชาติที่ดีของทุเรียนไทย และ 4. มาตรฐานการคุมเข้มทุเรียนอ่อน
ทั้งนี้ โฆษกประจําสํานักนายกรัฐมนตรี ยังได้เปิดเผยเพิ่มเติมว่า ทุเรียนเป็นหนึ่งในสินค้าทางการเกษตรที่ถูกนําเข้าสู่ตลาดจีนเพิ่มขึ้นอย่างต่อเนื่อง จากผลพวงความตกลงหุ้นส่วนทางเศรษฐกิจระดับภูมิภาค (RCEP) และการปรับปรุงโครงสร้างพื้นฐานด้านการขนส่งข้ามพรมแดน โดยผลจากความนิยมทุเรียนไทยในตลาดจีนทําให้มีการจัดทํา “วงล้อรสชาติทุเรียน” (Durian Flavor Wheel) ขึ้นครั้งแรกโดยประเทศจีน เพื่อช่วยแยกความแตกต่างของรสชาติทุเรียน และช่วยผู้บริโภคที่ไม่เคยรับประทานทุเรียนสามารถจินตนาการถึงรสชาติทุเรียนได้ ซึ่งจากรายงานของกรมวิชาการเกษตร ไทยส่งออกทุเรียนสดไปยังจีน (ตั้งแต่ 1 มกราคม - 25 พฤษภาคม 2566) ส่งออกแล้ว 28,755 ชิปเมนต์ ปริมาณ 477,741.80 ตัน คิดเป็นมูลค่า 62,387.97 ล้านบาท
“นายกรัฐมนตรีให้ความสําคัญกํากับการทํางานเพื่อให้การส่งออกสินค้าเกษตรมีคุณภาพ ปลอดภัย ได้มาตรฐานเพื่อการส่งออก เน้นย้ําให้มีการไปประชาสัมพันธ์สร้างการรับรู้ให้เกษตรกร ผู้ประกอบการ เข้าใจถึงขั้นตอนและมาตรการต่าง ๆ เพื่อรักษาและควบคุมคุณภาพทุเรียนสําหรับการส่งออกและบริโภคในประเทศให้ได้มาตรฐาน พร้อมขอบคุณทุกภาคส่วนที่ช่วยกันขับเคลื่อนจนเกิดความสําเร็จทําให้มียอดการส่งออกทุเรียนสูงสุดในรอบ 30 ปี ทั้งนี้ นายกรัฐมนตรีเชื่อมั่นในศักยภาพสินค้าเกษตรของไทย และต้องการดูแลความเป็นอยู่ของเกษตรกรให้ดีขึ้น” นายอนุชาฯ กล่าว
รัฐบาลไทย-ข่าวทำเนียบรัฐบาล-กรมการขนส่งทางบก เตือนประชาชนระวังเว็บไซต์ปลอมเลียนแบบระบบจองคิว ย้ำจองคิวผ่านเว็บไซต์ของกรมการขนส่งทางบก https://gecc.dlt.go.th/login หรือแอปพลิเคชัน DLT Smart Queue เท่านั้น
วันพฤหัสบดีที่ 22 มิถุนายน 2566
กรมการขนส่งทางบก เตือนประชาชนระวังเว็บไซต์ปลอมเลียนแบบระบบจองคิว ย้ําจองคิวผ่านเว็บไซต์ของกรมการขนส่งทางบก https://gecc.dlt.go.th/login หรือแอปพลิเคชัน DLT Smart Queue เท่านั้น
...
กรมการขนส่งทางบก เตือนประชาชนระวังเว็บไซต์ปลอมเลียนแบบระบบจองคิว ย้ําจองคิวผ่านเว็บไซต์ของกรมการขนส่งทางบก https://gecc.dlt.go.th/login หรือแอปพลิเคชัน DLT Smart Queue เท่านั้น
นายเสกสม อัครพันธุ์ รองอธิบดีกรมการขนส่งทางบก และโฆษกกรมการขนส่งทางบก กระทรวงคมนาคม กล่าวว่า ขณะนี้ได้มีกลุ่มมิจฉาชีพได้ทําการสร้างเว็บไซต์ปลอมเลียนแบบระบบจองคิวของกรมการขนส่งทางบก (ขบ.) หลอกลวงประชาชน โดยจะใช้ชื่อเว็บไซต์ https://dlt-license.com/login และเมื่อทําการกรอกข้อมูลเพื่อเข้าสู่ระบบและกดปุ่มลงทะเบียน หรือกดปุ่มลืมรหัสผ่าน เว็บไซต์ปลอมจะแสดงภาพหน้าจอเพื่อให้ทําการแอดไลน์ ขบ. ขอเตือนประชาชนอย่าหลงเชื่อเข้าเว็บไซต์ปลอมหรือกรอกข้อมูลส่วนบุคคลเด็ดขาดเพราะเสี่ยงถูกมิจฉาชีพนําข้อมูลส่วนบุคคลไปใช้ในทางเสียหายและอาจสูญเสียทรัพย์สิน สําหรับประชาชนที่ต้องการจองคิวทําธุรกรรมต่าง ๆ กับ ขบ. เช่น ทําใบขับขี่ใหม่ ต่อใบขับขี่ทําใบขับขี่ระหว่างประเทศ การจดทะเบียนรถ ตรวจสภาพรถ สามารถจองคิวออนไลน์ผ่านเว็บไซต์ ขบ. ที่ถูกต้อง ได้ที่ลิงก์ https://gecc.dlt.go.th/login หรือแอปพลิเคชัน DLT Smart Queue โดยให้ติดตั้งหรือโหลดผ่าน Official Store เท่านั้น นอกจากนี้ ขอเตือนประชาชนระมัดระวังการติดตั้งหรือโหลดแอปพลิเคชันอื่น ๆ ของ ขบ. เช่น DLT Vehicle Tax (สําหรับชําระภาษีรถประจําปี) DLT QR LICENCE (สําหรับตรวจสอบข้อมูลใบขับขี่) โดยปฏิบัติตามข้อแนะนําในการติดตั้งหรือโหลดแอปพลิเคชัน ดังนี้
1. ติดตั้งหรือโหลดแอปพลิเคชันของ ขบ. ที่ถูกต้องผ่าน Official Store (Play Store หรือ App Store) เท่านั้น
2. ก่อนติดตั้งหรือโหลดแอปพลิเคชันให้สังเกตข้อมูลติดต่อของนักพัฒนาซอฟต์แวร์จะต้องระบุช่องทางการติดต่อของ ขบ. เว็บไซต์ : https://www.dlt.go.th อีเมล : mobiledeveloperdlt@gmail.comนโยบายความเป็นส่วนตัว : https://www.dlt.go.th/privacy-policy/
3. ไม่คลิกลิงก์ที่มาจากแหล่งที่ไม่น่าเชื่อถือ หากทําการแอดไลน์แล้วให้สังเกตสีของโล่ หากเป็น สีเทาให้สันนิษฐานไว้ก่อนว่าเป็นไลน์ปลอม หากไม่แน่ใจให้ติดต่อหน่วยงานโดยตรง
ทั้งนี้ หากพบการกระทําความผิดหรือหลอกลวงประชาชน ขบ. จะดําเนินคดีผู้กระทําผิดสูงสุดทุกราย ประชาชนสามารถแจ้งเบาะแสหรือมีข้อสงสัยมายัง ขบ. ได้โดยตรง หรือสายด่วน โทร. 1584 ตลอด 24 ชั่วโมง
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ยินดีผลประกอบการสินค้าอาหารสัตว์เลี้ยงของไทยครองใจตลาดโลก ส่งผลไทยเป็นผู้นำด้านการส่งออกอาหารสัตว์เลี้ยงอันดับ 4 ของโลก และอันดับ 1 ในอาเซียน
วันพฤหัสบดีที่ 22 มิถุนายน 2566
22/06/2566
โฆษกรัฐบาลเผย นายกฯ ยินดีผลประกอบการสินค้าอาหารสัตว์เลี้ยงของไทยครองใจตลาดโลก ส่งผลไทยเป็นผู้นําด้านการส่งออกอาหารสัตว์เลี้ยงอันดับ 4 ของโลก และอันดับ 1 ในอาเซียน
โฆษกรัฐบาลเผย นายกฯ ยินดีผลประกอบการสินค้าอาหารสัตว์เลี้ยงของไทยครองใจตลาดโลก ส่งผลไทยเป็นผู้นําด้านการส่งออกอาหารสัตว์เลี้ยงอันดับ 4 ของโลก และอันดับ 1 ในอาเซียน
วันที่ 22 มิถุนายน 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีผลตัวเลขการส่งออกสินค้าอาหารสัตว์เลี้ยงของไทยเติบโตต่อเนื่อง เป็นผู้นําด้านการส่งออกอาหารสัตว์เลี้ยงอันดับ 4 ของโลก และอันดับ 1 ในอาเซียน
โฆษกประจําสํานักนายกรัฐมนตรีกล่าวว่า ตลาดการส่งออกสินค้าอาหารสัตว์เลี้ยงของไทยมีการเติบโตอย่างต่อเนื่อง และยังครองใจผู้บริโภคในตลาดโลก โดยข้อมูลจากกรมเจรจาการค้าระหว่างประเทศ กระทรวงพาณิชย์พบว่า ในช่วง 4 เดือนแรกของปี 2566 (มกราคม – เมษายน 2566) ไทยมีมูลค่าการส่งออกอาหารสัตว์เลี้ยงไปตลาดโลก 750 ล้านดอลลาร์สหรัฐ ทําให้ประเทศไทยขึ้นเป็นผู้นําด้านการส่งออกอาหารสัตว์เลี้ยงอันดับ 4 ของโลก รองจากสหภาพยุโรป สหรัฐอเมริกา และจีน และเป็นอันดับ 1 ในอาเซียน ทั้งนี้ เป็นผลมาจากการใช้ประโยชน์จากความตกลงการค้าเสรี (FTA) กับคู่ค้า ปลดล็อคกําแพงภาษีศุลกากร ผู้ประกอบการไทยสามารถขยายส่งออกไปตลาดต่างประเทศได้มากขึ้น โดยช่วง 4 เดือนแรก ของปี 2566 ไทยส่งออกอาหารสัตว์เลี้ยงไปตลาดคู่ค้า FTA มูลค่า 432 ล้านดอลลาร์สหรัฐ คิดเป็นสัดส่วนร้อยละ 58 ของการส่งออกสินค้าอาหารสัตว์เลี้ยงทั้งหมด ซึ่งตลาดที่ขยายตัวต่อเนื่อง ได้แก่ ฟิลิปปินส์ กัมพูชา เมียนมา และเปรู
ทั้งนี้ สินค้าประเภทอาหารสัตว์เลี้ยงเป็นสินค้าที่น่าจับตามอง โดยมูลค่าตลาดสินค้าอาหารสัตว์เลี้ยงทั่วโลกสูงถึง 1 แสนล้านดอลลาร์สหรัฐ และมีอัตราการเติบโตเพิ่มขึ้นโดยเฉลี่ย 5% ต่อปี คาดว่าภายในปี 2572 จะมีมูลค่าถึง 1.7 แสนล้านดอลลาร์สหรัฐ สําหรับการส่งออกสินค้าอาหารสัตว์เลี้ยงของไทยไปตลาดโลกในปี 2565 มีมูลค่า 2,847 ล้านดอลลาร์สหรัฐ เพิ่มขึ้นร้อยละ 15 ซึ่งประเทศคู่ค้าที่สําคัญและมีการขยายตัวด้านการส่งออกได้ดีในปี 2565 เช่น สหรัฐอเมริกา อาเซียน สหภาพยุโรป และออสเตรเลีย โดยสินค้าส่งออกสําคัญ ได้แก่ อาหารสําหรับสุนัขและแมว มีสัดส่วนร้อยละ 86 ของการส่งออกอาหารสัตว์เลี้ยงทั้งหมด และอาหารสัตว์เลี้ยงอื่น ๆ มีสัดส่วนร้อยละ 13 ของการส่งออกอาหารสัตว์เลี้ยงทั้งหมด
“นายกรัฐมนตรียินดีที่ตลาดการส่งออกสินค้าอาหารสัตว์เลี้ยงของไทยสดใส และยังมีโอกาสที่จะขยายตลาดส่งออกสินค้าอาหารสัตว์เลี้ยงได้เพิ่มมากขึ้นอีกในอนาคต พร้อมขอให้ผู้ประกอบการไทยพิจารณา ศึกษาแนวโน้ม และวางแผนการผลิตให้ตรงตามความต้องการของตลาด รวมถึงรักษามาตรฐานสินค้าให้สอดคล้องกับมาตรฐานสากล เพื่อให้สินค้าไทยครองใจผู้บริโภคในตลาดโลกอย่างยั่งยืน ทั้งนี้ รัฐบาลยังคงปฏิบัติตามแนวทางการดําเนินนโยบายเจรจากับประเทศคู่ค้าที่มีอยู่อย่างต่อเนื่อง รวมทั้งเปิดเจรจา FTA ฉบับใหม่ ๆ กับประเทศคู่ค้าสําคัญ และคู่ค้าที่มีศักยภาพ เพื่อเพิ่มตลาดส่งออกอํานวยความสะดวกให้ผู้ประกอบการไทย” นายอนุชาฯ กล่าว
รัฐบาลไทย-ข่าวทำเนียบรัฐบาล-ดีอีเอส หารือ สถาบันข้อมูลขนาดใหญ่ (BDI) ขับเคลื่อนการนำ Big Data พัฒนาระบบเศรษฐกิจ-สังคมของประเทศ
วันพฤหัสบดีที่ 22 มิถุนายน 2566
ดีอีเอส หารือ สถาบันข้อมูลขนาดใหญ่ (BDI) ขับเคลื่อนการนํา Big Data พัฒนาระบบเศรษฐกิจ-สังคมของประเทศ
ดีอีเอส หารือ สถาบันข้อมูลขนาดใหญ่ (BDI) ขับเคลื่อนการนํา Big Data พัฒนาระบบเศรษฐกิจ-สังคมของประเทศ
วันนี้(22มิถุนายน2566)นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)เป็นประธานการหารือร่วมกับBDiสถาบันข้อมูลขนาดใหญ่(องค์การมหาชน)เพื่อขับเคลื่อนให้เกิดการใช้ประโยชน์จากข้อมูลขนาดใหญ่ทั้งภาครัฐและภาคเอกชนเพื่อเป็นกลไกสําคัญในการพัฒนาระบบเศรษฐกิจและสังคมของประเทศณห้องประชุมMDES1ชั้น9กระทรวงดิจิทัลเพื่อเศรษฐกิจและสังคม
____________
รัฐบาลไทย-ข่าวทำเนียบรัฐบาล-ดีอีเอส ร่วมงาน “ETDA Foresight Symposium 2023” เปิดภาพอนาคตดิจิทัล “สุขภาวะและท่องเที่ยวไทย”
วันพฤหัสบดีที่ 22 มิถุนายน 2566
ดีอีเอส ร่วมงาน “ETDA Foresight Symposium 2023” เปิดภาพอนาคตดิจิทัล “สุขภาวะและท่องเที่ยวไทย”
ดีอีเอส ร่วมงาน “ETDA Foresight Symposium 2023” เปิดภาพอนาคตดิจิทัล “สุขภาวะและท่องเที่ยวไทย”
วันนี้(22มิถุนายน2566)ศาสตราจารย์พิเศษวิศิษฏ์วิศิษฏ์สรอรรถปลัดกระทรวงดิจิทัลเพื่อเศรษฐกิจและสังคม(ดีอีเอส)และประธานคณะกรรมการกํากับสํานักงานพัฒนาธุรกรรมทางอิเล็กทรอนิกส์หรือบอร์ดETDAเป็นประธานกล่าวเปิดงาน“ETDA Foresight Symposium 2023 : Light Up the Future of Well-Being and Tourism”พร้อมด้วยดร.ชัยชนะ มิตรพันธ์ผู้อํานวยการสํานักงานพัฒนาธุรกรรมทางอิเล็กทรอนิกส์หรือETDAซึ่งเป็นผู้จัดงาน
ปลัดดีอีเอสกล่าวว่ากระทรวงดิจิทัลเพื่อเศรษฐกิจและสังคมให้ความสําคัญกับการจัดทําฉากทัศน์ภาพอนาคตหรือที่เรียกว่าForesightที่จะเข้ามาเป็นกลไกช่วยให้ประเทศได้เห็นทิศทางการเปลี่ยนแปลงล่วงหน้าก่อนที่อนาคตจะมาถึงทําให้การเดินหน้ายุทธศาสตร์และนโยบายในการขับเคลื่อนเศรษฐกิจและสังคมดิจิทัลมีความเหมาะสมและมีประสิทธิภาพยิ่งขึ้นภายใต้บริบทที่ทุกภาคส่วนสามารถร่วมออกแบบและร่วมกําหนดภาพอนาคตที่พึงปรารถนาไปพร้อมๆกันโดยเรื่องสุขภาวะความเป็นอยู่(Well-Being)และการท่องเที่ยว(Tourism)”ที่ETDA Foresightนํามาศึกษาเพื่อให้ได้ภาพฉากทัศน์อนาคตที่จะเกิดขึ้นในอีก10ปีข้างหน้าชัดเจนขึ้นซึ่งถือเป็นตัวแปรสําคัญที่จะเข้ามาเร่งเครื่องทั้งในมุมของการเพิ่มขีดความสามารถทางการแข่งขันและเศรษฐกิจดิจิทัลของประเทศให้เป็นไปตามเป้าหมายที่วางไว้ณTrue digital park Westห้องแกรนด์ฮอลล์ ชั้น 3กรุงเทพฯ
_____________